43. schôdza NR SR - 5.deň - A. dopoludnia
Dátum: 2025-12-01
Poslanec: Dušenka, Igor (SLOVENSKO)
Druh vystúpenia: Vystúpenie v rozprave

Vážený pán predseda, vážený pán minister, milí kolegovia, kolegyne. Od tejto vlády ani od samotného pána ministra dnes po dvoch rokoch ich vlády naozaj nikto neočakáva zmysluplné odôvodnenie skráteného legislatívneho konania. Ale to čo ste predviedli v odôvodnení tohto skráteného legislatívneho konania, to je úroveň Matúša Šutaja Eštoka pri zrušení Úradu na ochranu oznamovateľov korupcie. Kým on nenapísal žiaden dôvod relevantný na zrušenie, tak vy tu vytvárate akúsi ďalšiu realitu čisté scifi a fantázie. Toto mohlo byť prvé skrátené legislatívne konanie, kde by vám ho naozaj že nikto nevyčítal, ale nie nedali ste si povedať, museli ste tam písať nezmysli typu, že za zvýšený počet krádeží môže intenzívna dezinformačná cielená kampaň s označením kradnúť sa oplatí, šírená prostredníctvo mainstreamových médií a verejných vystúpení niektorých politických predstaviteľov, ktorá mylným a zavádzajúcim spôsobom informovala verejnosť, že páchanie drobných krádeží nie je postihnuteľné. Tak čo je nepravdivé a zavádzajúce na tom, že krádež so škodou nižšou ako 700 eur nie je trestným činom? Čo je nepravdivé na tom, že ani opakovaná krádež so škodou nižšou ako 700 eur nie je trestným činom a čo je zavádzajúce a klamlivé na tom, že za priestupok možno uložiť len pokutu. Nič iné. Ak naozaj tvrdíte, že opozícia médiá majú tú moc takýmto spôsobom meniť správanie ľudí, tak o pár dní tu budeme diskutovať o novele zákona o cestnej premávke, kde sa fakticky zvyšujú pokuty. Prosím, dávam návrh tejto vláde na cielenú kampaň, aby, aby naozaj ľudí upozornila na to, že pokuty sa zvýšia drasticky, kľudne to nafúknite a možno o pár mesiacov budeme prvou krajinou v Európskej únii, kde nám kde doslova vygumujeme nehodovosť na cestách. Kde nebude jediný človek mŕtvy z dôvodu, že bol účastníkom nejakej dopravnej nehody. Lebo takéto nadprirodzené sily pripisujete médiám a opozícii. Nech sa páči, ak tomu naozaj veríte, vyzývam vás ku kampani, aby ste ľuďom ozrejmili, aké drastické pokuty za dopravné priestupky im hrozia a naozaj môžme tu zrušiť dopravnú políciu a buď ušetríme financie alebo skrátka títo policajti sa budú môcť venovať inej činnosti. Zároveň ste tvrdili, že politici, médiá či obchodníci len strašia, keď sme vám pred dvoma rokmi alebo pred rokom a pol prízvukovali, že táto novela bude mať za následok rast kriminality. Následne a zároveň ste argumentovali tým, že vlastne tí páchatelia oni si nečítajú zákon a nerozhodujú sa páchať trestnú kriminalitu na základe toho, čo je napísané v zákone. Následne, keď sa to začalo naozaj diaľ, tak ste argumentovali tým, že neexistujú žiadne štatistiky, ktoré by potvrdzovali rast kriminality a následne či už pani policajná prezidentka Maškarová alebo podpredseda Národnej rady Tibor Gašpar vyšli s nejakými štatistikami, že kriminalita nám vlastne klesá. Ak je to naozaj tak, tak táto vláda je asi prvou a jedinou na svete, ktorá si v skrátenom legislatívnom konaní ide presadiť zákon, ktorým si zhorší štatistiky v oblasti kriminality. Lebo zavedením horalkového paragrafu sa konečne tie krádeže objavia naozaj v štatistikách a tým pádom si ich zhoršíte. Takže naozaj táto vláda je asi prvá, ktorá si ide zhoršiť štatistiky. Samozrejme, že to nie je pravda, pretože ten počet krádeží je vyšší a štatistiky, ktoré, ktorými sa oháňali menovaní predstavitelia, sú, sú mylné. Bola tu reč o tom, že malo by tu byť nejaké komplexné riešenie. Ja hovorím len preboha nechcime od tejto vlády komplexné riešenie. O jedno sa totižto pokúsili a mnohí si možno spomeniete na tlačovú konferenciu bombastickú pána ministra Suska s ministrom Šutajom Eštokom, kde vymysleli geniálny nápad, že zavedenie drobných obecných služieb do priestupkového zákona. Nápad, ktorý na prvé počutie znie naozaj ľúbivo, avšak len na prvé počutie a prvé pozretie. Pri bližšom pohľade na tento návrh, ktorý je aktuálne ešte stále v MPK, táto vláda navrhovala zaviesť trest v úvodzovkách povinnej práve drobných obecných služieb v rozsahu 20 až 150 hodín. Tieto práce si v zásade odsúdení nazvime ich, mohli vykonať v priebehu jedného roka. Mal to byť trest voči tým, ktorí sú nemajetní a skrátka nemajú peniaze v zásade ľudia pohybujúci sa na úrovni životného minima alebo ešte v horšej sociálnej situácii. Aký bol trest za neodpracovanie týchto drobných obecných služieb? Pokuta. Inými slovami znova nevymožiteľné, lebo trest obecných, drobných obecných prác bola vlastne náhrada za pokutu. Takže ono by to v praxi vyzeralo asi tak, že človek by dopoludnia pracoval niekde na obci a večer by mohol kradnúť. Trest. Povinné práce. Ak si neodpracuje, pokuta, ktorú nikto nevymôže. Fajn tak od toho upustili alebo aspoň na teraz a vrátili sa k novele Trestného zákona no aj tak jednoduchú vec ako navrátenie horalkového paragrafu dobabrali. Tak ako už bolo spomenuté dnes namiesto pravidla jeden a dosť alebo dvakrát a dosť tu máme pravidlo trikrát a dosť. Kým v minulosti ešte pred dvoma rokmi to fungovalo tak, že ak osoba spáchala krádež pod minimálnu výšku škody, tak druhá krádež bola považovaná ako za trestný čin. Dnes to vláda vracia, ale v pozmenenej podobe a síce, že v úvodzovkách dovolené sú dve krádeže, až tá tretia bude považovaná za trestný čin. Čiže jedna krádež na Veľkú noc, ďalšia krádež pred Vianocami a opäť žiaden trestný čin. Táto vláda obhajuje alebo argumentuje tým, že za tri horalky nemôže ísť nikto alebo nemal by ísť do väzenia, pretože je to nehospodárne, lebo rok väzenia stojí 23 000. Tak chcem pánovi ministrovi aj všetkým ostatným pripomenúť, lebo toto sú majstri alternatívnych trestov, ktorí pred v rámci novely trestných kódexov ešte viac pritlačili na sudcov, aby preferovali ukladanie alternatívnych trestov. Tak viete, aký je v poradí druhý alebo tretí alternatívny trest uvedený v Trestnom zákone? Je to trest povinnej práce a ten trest povinnej práce ukladá páchateľovi odpracovať si nie 20 až 150 hodín, ale 40 až 300 hodín a trest za neodpracovanie? Za každé dve neodpracované hodiny je jeden deň väzenia. To znamená, že osoba bude vo väzení v rozmedzí 20 dní až nejakých 4 mesiacov. Čiže aj ten argument, ktorý tu dokola zaznieval a zaznieval, že ako nás tí odsúdenci stoja obrovské peniaze, tak aj ten padá. Základ je naozaj dostať ich pred súd, pretože ten im môže ukladať trest povinnej práce už dnes a naozaj je tam omnoho lepšie vymyslený ten mechanizmus, že ak si nejaký bezdomovec alebo človek v sociálnej núdzi povie, že on skrátka pracovať nepôjde, tak si na jeden až štyri mesiace v úvodzovkách oddýchne za mrežami. Tak toto je už dnes. Takže nechcite od tejto vlády žiadne komplexné riešenia, lebo to len dobabre. No a naozaj tu sa natíska otázka alebo povinnosť čo s ľuďmi, ktorí na tie krádeže doplatili. Máme tu stovky ba až tisíce nielen obchodníkov, ktorým vznikli škody, starostov, primátorov, ktorým vznikli škody na obecnom majetku, ale aj bežných ľudí. Táto vláda to sú majstri, čo sa týka retroaktivity. Oni s tým začali prakticky hneď po voľbách, kedy spätne otvárali viaceré prípady, aby sa postupovalo podľa nových pravidiel výhodnejší pre obvinených, obžalovaných alebo odsúdených kamarátov. Následne to pokračovalo, tí, ktorých nedostali z väzenia, aby im trošku tie podmienky zlepšili no a naozaj to vyvrcholilo covidovými amnestiami, čo je zatiaľ asi tá najväčšia nehanebnosť, ktorá tu bola predložená zatiaľ neschválená, teda už raz schválená bola a budeme o nej hlasovať v dohľadnom čase znova s najväčšou pravdepodobnosťou, tak to je len príklad... =====